Diari Oficial de la Generalitat Valenciana


Sumari del DOGV 6786, del 31-05-2012 (2012/5238)

RESOLUCIÓ de 18 de maig de 2012, del president de la Comissió Gestora dels Processos d'Accés i Preinscripció en les universitats públiques del Sistema Universitari Valencià, per la qual es fan públics els acords de l'esmentada comissió sobre l'establiment de les dates de realització de les proves d'accés a la universitat del curs 2011-2012 i sobre els terminis corresponents a la convocatòria ordinària de preinscripció universitària, per al curs 2012-2013, en la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6786

Data del DOGV
:   31-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5238


Data del document
:   18-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * examen

RESOLUCIÓ de 18 de maig de 2012, del president de la Comissió Gestora dels Processos d'Accés i Preinscripció en les universitats públiques del Sistema Universitari Valencià, per la qual es fan públics els acords de l'esmentada comissió sobre l'establiment de les dates de realització de les proves d'accés a la universitat del curs 2011-2012 i sobre els terminis corresponents a la convocatòria ordinària de preinscripció universitària, per al curs 2012-2013, en la Comunitat Valenciana. [2012/5238]  
Per l'Orde 29/2010, de 20 d'abril, de la Conselleria d'Educació, es regula a la Comunitat Valenciana la prova d'accés als estudis universitaris establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles.   
El punt 1 de l'article segon de l'esmentada disposició assenyala que en cada curs acadèmic es faran dos convocatòries. En cada una de les convocatòries la prova d'accés serà única. La Comissió Gestora dels Processos d'Accés i Preinscripció Universitària determinarà i farà públiques, en cada curs acadèmic, les dates de les convocatòries.  
  
D'altra banda, per Resolució de 13 de maig de 2011, de la presidenta de la Comissió Gestora dels Processos d'Accés i Preinscripció en les universitats públiques del Sistema Universitari Valencià, es publica l'acord d'esta comissió sobre la regulació dels procediments d'admissió al primer curs dels ensenyaments universitaris oficials de grau en les universitats públiques i els seus centres adscrits de la Comunitat Valenciana.  
L'apartat segon de l'article sext de l'esmentada disposició establix que mitjançant una resolució de la persona que siga titular de la presidència de la Comissió Gestora dels Processos d'Accés i Preinscripció en les universitats públiques del Sistema Universitari Valencià, publicada en el Diari Oficial de la Comunitat Valenciana, es farà públic l'acord de la Comissió Gestora pel qual s'establisquen els terminis corresponents a la convocatòria ordinària i a la convocatòria extraordinària dels successius cursos acadèmics.  
L'article 5 del Decret 80/2010, de 7 de maig, del Consell, pel qual es regula la Comissió Gestora dels Processos d'Accés i Preinscripció en les universitats públiques del Sistema Universitari Valencià, establix que correspon presidir-la a la persona que siga titular de la secretaria autonòmica amb competències en matèria d'universitats.  
  
En virtut de tot això, fent ús de les competències que em conferix el Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, resolc:  
  
Primer  
Fer públic l'acord de la Comissió Gestora dels Processos d'Accés i Preinscripció en les universitats públiques del Sistema Universitari Valencià pel qual es determina el calendari de les proves d'accés a la universitat del curs 2011-2012.  
- Convocatòria ordinària: 12, 13 i 14 de juny de 2012.  
- Convocatòria extraordinària: 11, 12 i 13 de setembre de 2012.  
  
Segon  
Fer públic l'acord de la Comissió Gestora dels Processos d'Accés i Preinscripció en les universitats públiques del Sistema Universitari Valencià pel qual es determina que el termini de presentació de sol·licituds de preinscripció en les universitats públiques de la Comunitat Valenciana, i en els seus centres adscrits, serà, per a la convocatòria ordinària del curs acadèmic 2012-2013, del dia 14 de juny de 2012 al dia 3 de juliol de 2012, ambdós inclosos.  
Pel que fa als estudiants que accedisquen a la universitat per la via prevista en l'article 38.5 de la Llei Orgànica 2/2006, de 3 de maig, d'Educació, és a dir, alumnes procedents de sistemes educatius d'estats membres de la Unió Europea o els d'altres estats amb què s'hagen subscrit acords internacionals aplicables a este respecte, el període de presentació de sol·licituds serà, per a la convocatòria ordinària del curs acadèmic 2012-2013, del dia 14 de juny de 2012 al 12 de juliol de 2012, ambdós inclosos.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
El recurs de reposició haurà d'interposar-se davant de la Comissió Gestora dels Processos d'Accés i Preinscripció en les universitat públiques del Sistema Universitari Valencià, en el termini d'un mes a comptar de l'endemà de la publicació.  
El recurs contenciós administratiu s'haurà de presentar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
  
València, 18 de maig de 2012.- El president de la Comissió Gestora dels Processos d'Accés i Preinscripció en les universitats públiques del Sistema Universitari Valencià: Rafael Carbonell Peris.